《次韵公弱寄胡强仲》
宋代·释德洪

念昔谪海南，路尘吹瘴风。未即弃沟壑，尚在拴索中。

亲朋半天弃，万里不一逢。髯胡岂有罪，乃肯与我同。

情亲等昆弟，使令惟西东。时为解我语，道大自不容。

邵阳雨中别，涕泪落无从。我伴有形影，渠归无仆僮。

三年锻百巧，遂成瘖与聋。今日复何日，岳寺闻楼钟。

聚观迎万指，登睫排千峰。黄泉天复见，白骨肉已重。

髯虽未对面，音问已喜通。夫子佐岣嵝，有道如葛洪。

笔力扛九鼎，奇语出遽匆。长篇春争丽，送我归新丰。

且约老南岳，幅巾追瘦筇。拊手辄大笑，此计随虚空。

山林当付我，君事侯与公。麒麟未易系，健鹘那可笼。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门弃，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。